Με βελόνι και κλωστή: Στον καμβά της ιστορίας
With needle and thread: On the canvas of history
Συντροφιά του Συλλογικού Κεντήματος
Λύκειο Ελληνίδων Βόλου
Society of Collective Embroidery
Lyceum Club of Greek Women, Volos
Μουσείο Σχολικής Ζωής και Εκπαίδευσης
Οργανισμός Πολιτισμού Αθλητισμού και Νεολαίας Δήμου Αθηναίων (ΟΠΑΝΔΑ)
Museum of School Life and Education
Organization of Culture, Sports and Youth of the Municipality of Athens
Μουσείο Λαϊκής Τέχνης και Παράδοσης «Αγγελική Χατζημιχάλη»
Museum of Folk Art and Tradition "Angeliki Hatzimichali"
Μύθοι
Κεντητική
Ιστορία
Myths
Embroidery
History
"Διακόσια χρόνια μετά την Ελληνική επανάσταση και τη δημιουργία του ελληνικού κράτους, γυναίκες από όλη την Ελλάδα αλλά και την Ομογένεια, πιάνοντας κλωστή και βελόνι ξαναβρίσκουν την επαφή με την πλούσια παράδοση στην κεντητική, από την Κίρκη και την Πηνελόπη μέχρι σήμερα. Διαχρονικά, τα έργα κεντητικής τέχνης κοσμούν πολλά μεγάλα μουσεία του κόσμου, ενώ τα τελευταία χρόνια αυτό το είδος χειροτεχνίας κερδίζει έδαφος, αποκτώντας συνεχώς «οπαδούς». Ανάμεσα σε αυτούς και οι 177 Ελληνίδες οι οποίες, εμπνεόμενες από την πορεία του ελληνισμού, επέλεξαν με τα δικά τους κριτήρια πρόσωπα και γεγονότα που ξεχώρισαν στη μακρόχρονη ιστορία του ελληνικού έθνους. Από τον μύθο της Φιλομήλας και της Πρόκνης, τις Καρυάτιδες, τη Θεοδώρα και τον Ιουστινιανό, το «Τη Υπερμάχω» και τον Διγενή, τη Χάρτα της Ελλάδος του Ρήγα Βελεστινλή, τον Ύμνο «εις την Ελευθερίαν», τον Κολοκοτρώνη, τον Καβάφη, την Κική Δημουλά ως την «αρπαγή της Ευρώπης» και την πρώτη γυναίκα Πρόεδρο της Δημοκρατίας. Κεντούν την εικόνα μιας Ελλάδας που έχει τις ρίζες της στον μύθο, απλώνεται στα πέρατα της γης και πάλλεται δημιουργικά μέχρι σήμερα. Οι γυναίκες της Συντροφιάς του Συλλογικού Κεντήματος, με την εμπνευσμένη καθοδήγηση της Κλαυδίας Μάμαλη και τη συνδρομή του διαδικτύου, εκδηλώνουν εμπράκτως τη φιλοπατρία τους ιστορώντας με βελόνι και κλωστή πρόσωπα και γεγονότα της Ελληνικής Ιστορίας. Παράλληλα η σύγχρονη τεχνολογία έρχεται να ενισχύσει τη δημιουργική συλλογικότητα και επικοινωνία, με τη δημιουργία πεδίων, μέσω των οποίων ανταλλάσσεται η εμπειρία σε τεχνικό επίπεδο και αναπτύσσονται εφαρμογές και εργαλεία συνεργασίας. Η έκθεση περιλαμβάνει 325 εργόχειρα κεντήματα της Συντροφιάς του Συλλογικού Κεντήματος. Συμμετέχει το Λύκειο των Ελληνίδων Βόλου, το οποίο φιλοτέχνησε, σε φυσικό μέγεθος (1,93×2,01 μ.), τη Χάρτα της Ελλάδος του Ρήγα Βελεστινλή συμβάλλοντας στην επέτειο του εορτασμού των διακοσίων χρόνων της εθνικής Παλιγγενεσίας. Απαρτίζεται από 12 φύλλα, κεντημένα από ισάριθμες κεντήστρες με παραδοσιακές βελονιές (πισωβελονιά, ψευτοβυζαντινή, ελεύθερη Αττικής, αλυσίδα, μαργαριτοβελονιά), που κρίθηκαν ως οι προσφορότερες για την απόδοση των λεπτομερειών. Η Μαρία Γαλανάκη κέντησε την Αρπαγή της Ευρώπης στα αχνάρια των παραδοσιακών κρητικών κεντημάτων, όπου ιστορεί τον μύθο της απαγωγής της Ευρώπης και της μεταφοράς της από τον Δία στην Κρήτη. Η Σοφία Μελά κέντησε την παρτιτούρα από τις δύο πρώτες στροφές του «Ύμνου εις την Ελευθερίαν» του Διονυσίου Σολωμού, ένα περιστέρι και φύλλα δάφνης. Τέλος. η Μελισσάνθη Σπέη με Χρώματα και «Κλωστές Πεταλούδα» καλεί μικρούς και μεγάλους να αγγίξουν και να χαρούν τα υλικά της κεντητικής. Μια έκθεση διαφορετική, που αποθεώνει τη συλλογικότητα και τη γυναικεία συνεργασία ως συμβολική συμμετοχή στον εορτασμό για τα διακόσια χρόνια εθνικής ανεξαρτησίας και δημιουργίας".
Two hundred years after the Greek Revolution and the creation of the Greek state, women from all over Greece but also from the diaspora, picking up thread and needle, are reconnecting with the rich tradition of embroidery, from Circe and Penelope to today. Over time, works of embroidery art have adorned many major museums of the world, while in recent years this type of craft has gained ground, constantly gaining followers. Among them are the 177 Greek women who, inspired by the course of Hellenism, chose with their own criteria persons and events that stood out in the long history of the Greek nation.
Έκθεση
Exhibition
Εικόνες
Images
Επιφύλαξη παντός δικαιώματος
All Rights Reserved